Utrygheden råder, når man er nødt til at få politiet til at give en anden person et tilhold, fordi personen chikanerer eller forfølger en. Med tilholdet forsøger man at sikre sig, at personen ikke længere kommer i nærheden af én eller kontakter én.

Men efter de sociale medier har indtaget vores liv er situationen blevet anderledes. Sociale medier, og især Facebook, er store, offentlige fora, hvor det kan være svært at færdes i fælles vennekredse eller andre sociale cirkler uden at støde på den person, man helst så holde sig væk.

Det gør det ikke bedre, at en person kan ’tagge’ én, altså nævne ens navn i et indlæg eller en post, der egentlig ikke er rettet direkte mod én. På den måde kommer man alligevel i kontakt med den person, man prøver at slippe af med. Og det sker uden at personen retter direkte henvendelse til én.